Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 253

c) a 10 liternél kisebb névleges űrtartalmú palackok közül nem kell vizsgálatot végezni az olyan palackokon, amelyek acetiléntartalma nem több, mint a 10 literes vagy annál nagyobb űrtartalmú, engedélyezett palackokban elfogadott arányos egyenértékű acetiléntartalom 90%-a; azokból a palackokból, amelyek acetiléntartalma nagyobb 90%-nál, a jellemzőnek tekinthető űrtartalmú palackok közül kell kiválasztani a vizsgálathoz. * Értelmezése a Szabályzat I. fejezetének 2.21. pontja szerint. ** Értelmezése a Szabályzat I. fejezetének 2.22. pontja szerint. 1998/106. szám A palackokat teljesen készre kell gyártani és az összes szerelvénnyel fel kell szerelni, ha a Felügyelet ettől eltérően nem rendelkezik. 4.1.2. A típusvizsgálatnál elvégzendő vizsgálatok: — 3 db palackon a 4.1.2.1. pont szerinti nagyhőmérsékletű vizsgálat — további 3 db palackon a 4.1.2.2. pont szerinti ejtési vizsgálat és a 4.1.2.3. pont szerinti visszagyújtási vizsgálat. 4.1.2.1. Nagyhőmérsékletű vizsgálat A vizsgálathoz a palackokat porózus töltőanyaggal, oldószerrel és acetilénnel kell feltölteni a gyártási dokumentáció követelményei szerint, és ezenfelül még 5% acetilénnel kell túltölteni. A palackokat 65± 2 ˚C hőmérsékletű vízfürdőben kell melegíteni mindaddig, míg az állandó nyomás ki nem alakul, vagy folyadéknyomás lép fel. A vizsgálat előírásainak nem felel meg a palack, ha vizsgálat közben a kialakult legnagyobb nyomás meghaladja a palack vizsgálati nyomásának értékét, vagy kialakult a folyadéknyomás. A kiválasztott összes palacknak meg kell felelni a nagyhőmérsékletű vizsgálat követelményeinek. 4.1.2.2. Ejtési vizsgálat A vizsgálathoz a palackokat meg kell tölteni a gyártó által előírt porózus töltőanyaggal, oldószerrel, és telíteni kell atmoszférikus nyomáson acetilénnel. A palackokat fel kell szerelni olyan berendezéssel, amely megakadályozza, hogy az ejtési vizsgálat alatt tartalmuk csökkenjen. Minden palackot súrlódás nélkül tízszer le kell ejteni egy megfelelő készülékben 0,7 méter magasságból. A porózus töltőanyagban bekövetkezett leválást vagy egyéb hibát, amely az ejtő vizsgálat során keletkezett, nem szabad kijavítani a visszagyújtási vizsgálat előtt. 4.1.2.3. Visszagyújtási vizsgálat A vizsgálathoz a palackot közvetlenül csatlakoztatni kell az úgynevezett robbanási csővel. A robbanási cső térfogata 75 ml, belső átmérője 30 mm legyen és egy 4 mm átmérőjű és 70 mm hosszúságú járatban végződjék, és ez csatlakozik közvetlenül a palackhoz. A robbanási csőre gyújtóeszközt kell szerelni. Az így előkészített palackokat fel kell tölteni acetilénnel a gyártó által javasolt acetiléntartalomig, +5% túltöltéssel. A palackból a nem oldható gázokat és a robbanási csőből a levegőt ki kell öblíteni. Meg kell akadályozni, hogy inert gázok maradjanak a csőben. A palackot ezután — vízszintesen kell tárolni öt napig, 15 és 20 ˚C közötti hőmérsékleten, majd — függőlegesen vízfürdőben kell melegíteni 35 ˚C hőmérsékleten három órán keresztül (kivéve a 10 literes palackokat, amelyeknél a melegítési idő: 1,5 óra), — függőleges helyzetben a palackokon a visszagyújtási próbát akkor kell elvégezni, amikor a nyomás a palackban visszaesett 3—4%-kal az alá a legmagasabb nyomás alá, amelyet az előző bekezdés szerinti melegítés ideje alatt értek el. A palack a vizsgálat követelményeinek nem felel meg, ha felszakad, vagy ha a visszagyújtás után 24 órán belül, bármilyen gáz felszabadul. A kiválasztott összes palacknak meg kell felelni a visszagyújtási vizsgálaton. Ha a típusvizsgálatok eredményei megfelelőek, akkor a Felügyelet a II. fejezet 1.1. pontja szerinti eljárás keretében kiadja a gyártási típusengedélyt, illetőleg a biztonságtechnikai behozatali engedélyt. 4.2. A típusvizsgálat ellenőrzése A 4.1.2. pontban felsorolt vizsgálatok elvégzését kell ellenőrizni. 4.3. A típusvizsgálat értékelése, típusengedélyezés 4.3.1. Az acetilén töltetű palack előállításához, a palackra gyártási típusengedély vagy biztonságtechnikai behozatali engedély szükséges. Ilyen engedély azon palackra kapható, amelyet a Felügyelet acetilén töltetre engedélyezett és az annak megfelelő fejezet alapján gyártottak, a gyártóművi felügyeleti ellenőrzése megfelelő eredményű volt, továbbá, ha az ilyen palackhoz használni kívánt porózus töltőanyagra, oldószerre és acetilén mennyiségre, kijelölt vizsgáló szervezet által végzett típusvizsgálati igazolás is rendelkezésre áll. 4.3.2. Acetilén töltetű palackhoz a palack gyártási engedélyét, illetőleg biztonságtechnikai behozatali engedélyét különböző szerkezeti kialakítású és méretű palackokra is lehet kérni, ha ezek mindegyikébe ugyanaz a porózus töltőanyag kerül. 4.3.3. Külön kérelmet kell beadni minden egyes porózus töltőanyag esetén.

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes